โดนต๋อยขางกรรไกรบวมเป็นลูกคนล้ายคางทูมอ้าปากได้จำกัดวิธีลดบวมต้องทำยังงัยค่ะผ่านมา5วันยังไม่ยุบเลยค่ะ
สวัสดีค่ะ กรณีนี้ก็คือเป็นขากรรไกรบวมจากการโดนกระแทก ซึ่งอาจทำให้มีผิวหนัง หรือเนื้อเยื่อใต้ชั้นผิวหนังอักเสบ และเกิดการบวมขึ้นจากน้ำในหลอดเลือดที่ฉีกขาดและออกมาคั่ง ร่วมกับสารกระตุ้นการอักเสบที่ทำให้มีการบวมน้ำขึ้นได้อีกส่วนใหญ่แล้ว ถ้าไม่ได้มีการบาดเจ็บรุนแรง หรือฉีกขาดของเนื้อเยื่อหรือเส้นเอ็นในบริเวณดังกล่าว อาการบวม มักจะค่อยๆดีขึ้นได้เองภายในประมาณ 1-2 สัปดาห์ในระหว่างนี้ให้ประคบเย็นลดบวม กินยาแก้้ปวดหรือยาแก้อักเสบเพื่อบรรเทาอาการได้ ร่วมกับระวังการกระทบกระแทก กินอาหารอ่อนๆถ้าผ่านไปเกิน 1 สัปดาห์ยังบวมมากขึ้น ไม่ยุบลง เจ็บปวดมาก หรือคลำได้ก้อนที่สงสัยว่าจะเป็นหนองคือมีการติดเชื้ออยู่ภายใน ควรไปพบแพทย์